Шчуча – Уикипедия
109 (на 141 km от устието) m³/s
Голямо Шчуче езеро
67°50′08.88″ с. ш. 66°23′11.4″ и. д.﻿ / ﻿67.8358° с. ш. 66.3865° и. д.67.8358, 66.3865
66°47′51.72″ с. ш. 68°22′27.83″ и. д.﻿ / ﻿66.7977° с. ш. 68.3744° и. д.
Координати: 66°47′51.72″ с. ш. 68°22′27.83″ и. д.﻿ / ﻿66.7977° с. ш. 68.3744° и. д.
66.7977, 68.3744
Шчуча (на руски: Щучья) или (в началото) Голяма Шчуча е река в Азиатската част на Русия, Западен Сибир, Ямало-Ненецки автономен окръг, Тюменска област, ляв приток на река Об.
Дължината ѝ е 565 km, което ѝ отрежда 160-то място по дължина сред реките на Русия. Тя е последният голям приток на Об.
Река Шчуча изтича от югоизточния ъгъл на Голямото Шчуче езеро, разположено на североизточния склон на планината Полярен Урал, на 190 m н.в., в крайната северозападна част на Ямало-Ненецкия автономен окръг, Тюменска област. От северозапад в езерото се влива река, която води началото си от подножието на връх Хайду-Пай в Полярен Урал и, която се счита за начало на река Шчуча. Реката протича по южната част на големия полуостров Ямал, като няколко пъти сменя посоката на течението си и същото изобилства от стотици по-големи и по-малки меандри, старици, ръкави, острови и езера. По права линия разстоянието от извора до устието на реката е 136 km, а действителната ѝ дължина е 565 km. Влива се отляво в река Об (в протока Малък Об), на 0 m н.в., на 13 km югоизточно село Белоярск, Ямало-Ненецки автономен окръг и е последният голям приток на Об.
Водосборният басейн на Шчуча обхваща площ от 12,3 хил. km2, което представлява 41% от водосборния басейн на река Об и обхваща части от Ямало-Ненецкия автономен окръг.
на запад – водосборния басейн на река Печора, вливаща се в Баренцево море;
на север и изток – водосборните басейни на река Кара и други по-малки реки, вливащи се в Карско море и Обския залив;
на югозапад – водосборния басейн на река Лонгатъйоган, ляв приток на Об.
Основни притоци на река Шчуча са: Танловаяха (ляв, 193 km), Хеяха (82 km), Голяма Хадита (75 km) и Тарседъяха (72 km).
Подхранването на реката е смесено, като преобладава снежното. Пълноводието продължава от юни до септември Среден годишен отток на 141 km от устието 109 m3/s. Замръзва през октомври, а се размразява през юни. От февруари до края на април Шчуча замръзва до дъно и няма подледен отток.
По течението на реката са разположени 3 малки села: Лаборовая, Шчуче и Белоярск.
Тази страница частично или изцяло представлява превод на страницата „Щучья (приток Оби))“ в Уикипедия на руски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница. Вижте източниците на оригиналната статия, състоянието ѝ при превода, и списъка на съавторите.
Взето от „https://bg.wikipedia.org/w/index.php?title=Шчуча&oldid=9583678“.
Последната промяна на страницата е извършена на 23 август 2019 г. в 05:41 ч.